આંધ્રપ્રદેશ, બિહાર, બંગાળ, કર્ણાટક, કેરળ, મધ્યપ્રદેશ, ઉત્તરપ્રદેશ અને તેલંગણ સહિતનાં 10 રાજ્યોમાં 1-1 વિશેષ અદાલત બનાવવામાં આવી છે. જ્યારે દિલ્હીમાં 2 કોર્ટ કામગીરી કરી રહી છે. આ અગાઉ મંગળવારે કેન્દ્ર સરકારે સુપ્રીમ કોર્ટમાં દાખલ કરેલા સોગંદનામામાં કહ્યું હતું કે, સાંસદો અને વિધાયકો સામે 1233 કેસ સ્પેશિયલ ફાસ્ટ ટ્રેક કોર્ટમાં ટ્રાન્સફર કરવામાં આવ્યા છે અને 136 કેસમાં ચુકાદા આવ્યા છે. વર્તમાન સમયમાં સાંસદો અને વિધાયકો સામે સૌથી વધુ 249 અપરાધિક મામલા બિહારમાં દાખલ થયા છે.